สวัสดีครับ มาประชุมที่รพ. กรุงเทพฯ จะกลับไปทานอาหารจำเจแถวออฟฟิศก็คงไม่ใช่ เลยไม่ลังเลที่จะแวะมาทานร้านโปรดของผมอีกร้าน (ถึงจะต้องทนนั่งทานคนเดียวก็เหอะ) เพราะอาหารและของหวานอร่อย คุ้มค่ากับเงินที่เสียไปครับ

[บรรยากาศ / บริการ]
ร้านนี้สว่างไสวด้วยโทนสีเหลืองอ่อน ซึ่งจะหาร้านที่ใช้สีนี้แล้วสวย น่านั่ง บรรยากาศผ่อนคลาย สบายๆ แบบนี้ก็ยากอยู่  เหมือนเป็นที่นั่งทานข้าวสบายๆ ของหมอและพยาบาลเป็นปกติเลยครับ ส่วนพนักงานบริการโอเค ไม่ขาดตกอะไร อาหารได้ไม่ช้า 

[ราคา]
คนเดียวประมาณ 350.- ครับ

[ที่ตั้งร้าน]
อยู่ชั้นแรกของ Amari residence ในซอยเพชรบุรี 47 หรือซอยศูนย์วิจัย และเป็นทางเข้าของรพ.กรุงเทพ พอเลี้ยวเข้าซอยมาให้ตรงข้ามรางรถไฟ แล้วเลี้ยวซ้ายเลาะเลี้ยว 2 รอบ ก็จะเจอร้านอยู่ขวามือครับ มีที่จอดรถให้ฟรี แต่ได้ไม่กี่คันครับ

[เมนูที่สั่ง]
- Spaghetti Corn Beef [200.-] Corn Beef ฝอย นำมาผัดจนกรอบได้ที่กับเห็ด พริกแห้ง และพริกไทยดำ รสชาติเข้มข้นและค่อนข้างเผ็ดร้อนพอควร มาถึงครึ่งจาน ผมว่าอร่อยนะครับ แต่ทานไปอาจจะเลี่ยนไปหน่อย แนะนำว่าอย่าบีบมะนาว เพราะจะกลบรสชาติ Corn Beef หมด ส่วนตัวยังคงชอบเมนูเดียวกันนี้ของร้าน Greyhound มากกว่าครับ

- เค้กชาไทย [80.-] อร่อยมากครับ ชอบๆ เนื้อเค้กนุม หน้าเค้ก ชั้นเค้ก หอมกลิ่นชาไทย ไม่หวานมากกำลังดีเลย 